
Ministru kabineta rīkojums Nr. 171
Rīgā 2026. gada 24. martā (prot. Nr. 16 20. §)
Par valsts kustamās mantas nodošanu bez atlīdzības Ukrainai
· 1. Saskaņā ar Publiskas personas mantas atsavināšanas likuma 43.1 panta pirmo daļu atļaut Tieslietu ministrijai (Valsts zemes dienestam) nodot Ukrainai bez atlīdzības šādu valsts kustamo mantu:
· 1.1. ar biedrības "Agendum" starpniecību:
· 1.1.1. vienu transportlīdzekli Opel Astra (2013. gada izlaidums);
· 1.1.2. vienu transportlīdzekli Nissan Qashqai+2 (2013. gada izlaidums);
· 1.1.3. vienu transportlīdzekli Volkswagen Golf (2012. gada izlaidums);
· 1.2. ar biedrības "Tavi draugi" starpniecību:
· 1.2.1. vienu transportlīdzekli Nissan Qashqai+2 (2013. gada izlaidums);
· 1.2.2. sešas radiostacijas Motorola CLS 4467.
· 2. Lai šā rīkojuma 1. punktā minēto kustamo mantu nodotu bez atlīdzības Ukrainai, Valsts zemes dienestam sadarboties ar biedrību "Agendum" (reģistrācijas numurs 50008281431) un biedrību "Tavi draugi" (reģistrācijas numurs 50008218771), kuras nodrošinās valsts kustamās mantas nogādāšanu un nodošanu Ukrainai, veicot visas nepieciešamās darbības un sedzot visus ar transportēšanu saistītos izdevumus.
· 3. Valsts zemes dienestam atbilstoši Ministru kabineta 2006. gada 25. jūlija noteikumu Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" 4. punktam noformēt nodošanas un pieņemšanas aktu par šā rīkojuma 1. punktā minētās valsts kustamās mantas nodošanu bez atlīdzības Ukrainai ar biedrības "Agendum" un biedrības "Tavi draugi" starpniecību, neslēdzot rakstveida līgumu, un nodrošināt tā parakstīšanu. Valsts zemes dienesta ģenerāldirektoram apstiprināt parakstīto nodošanas un pieņemšanas aktu.

